Dié familie kom van Centurion. Pa, Braam Le Roux (50), sal graag vir sy dogter se troue met die wengeld betaal indien sy familie wen. Hy raak nie maklik verveeld nie en beklemtoon geesdriftig: “Ek is ’n bok vir sports!” Sy vrou, Jana Le Roux (49), lag graag vir haar familie se grappe en geite, maar sy glo vas dat haar familie as oorwinnaars sal uitstap ná die 50 dae, want hulle het spangees en hope ywer.
Eersdaags sal hierdie twee families dinge moet uitspook terwyl die hele land hulle met valkoë dophou. Dit alles vir die wenbedrag van R250 000 en die kroon as Suid-Afrika se gunsteling Kwarantyn-familie.